2020. gada 14. aprīlī Noteikumi Nr. 215

Rīgā (prot. Nr. 24 28. §)

**Grozījumi Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

Izdarīt Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai" (Latvijas Vēstnesis, 2015, 59. nr.; 2017, 199. nr.; 2018, 112. nr.) šādus grozījumus:

1. Papildināt noteikumus ar 48.1 punktu šādā redakcijā:

"48.1 Vietējā rīcības grupa, kurai nav piešķirts papildu atbalsts Rīcības programmas pasākumā saskaņā ar šo noteikumu 48. punktu, var pieteikties uz papildu atbalstu, bet ne vairāk kā 50 procentu apmērā no pieejamā publiskā finansējuma atlikuma, kas tai aprēķināts saskaņā ar šo noteikumu 44. punktu. Uz papildu atbalstu vietējā rīcības grupa piesakās, iesniedzot dokumentus saskaņā ar šo noteikumu 51. punktu."

2. Papildināt noteikumus ar 52. punktu šādā redakcijā:

"52. No dienas, kad vietējā rīcības grupa šo noteikumu 51. punktā minēto iesniegumu iesniedz Lauku atbalsta dienestā, iesniegumā iekļautie izdevumi ir uzskatāmi par atbilstīgiem."

Ministru prezidents A. K. Kariņš

Zemkopības ministrs K. Gerhards